PANEVĖŽIO MIESTO SAVIVALDYBĖS TARYBA

SPRENDIMAS

DĖL savivaldybės aplinkosaugos ŠVIETIMO PROJEKTŲ rengimo, FINANSAVIMO ir kontrolės taisyklių, patvirtintų savivaldybės tarybos 2014 m. SPALIO 23 d. sprendimu Nr. 1-299, pakeitimo

2015 m. kovo 26 d. Nr. 1-76

Panevėžys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi ir atsižvelgdama į rekomendacijų, pateiktų 2014 m. lapkričio 28 d. vidaus audito ataskaitoje Nr. VAT-24.4-8, įgyvendinimo priemonių planą, patvirtintą Panevėžio miesto savivaldybės administracijos direktoriaus 2014 m. gruodžio 9 d. įsakymu Nr. A-184, Panevėžio miesto savivaldybės taryba nusprendžia:

Pakeisti Panevėžio miesto savivaldybės aplinkosaugos švietimo projektų rengimo, finansavimo ir kontrolės taisykles, patvirtintas Panevėžio miesto savivaldybės tarybos 2014 m. spalio 23 d. sprendimu Nr. 1-299, taip:

6 punkte po žodžio „(Konkursai))“ įrašyti žodžius „kiekvienais metais ne vėliau kaip iki lapkričio 15 d.“, po žodžio „laikas“ įrašyti žodžius „(ne vėliau kaip iki gruodžio 31 d.)“;

23 punkte vietoj žodžių „Per 10 dienų po projekto įgyvendinimo dienos (projektų įgyvendinimo diena ne vėlesnė kaip gruodžio 15 d.)“ įrašyti žodžius „Iki einamųjų metų gruodžio 25 dienos“.

Savivaldybės meras	Vitalijus Satkevičius